Citroën BX ble lansert under Eiffeltårnet i Paris i 1982, og var noe radikalt designet sammenliknet med sine konkurrenter, noe man enkelt legger merke til ved å sammenlikne BX med andre populære modeller i samme klasse. BX var ment som etterfølger til den populære Citroën GS, som i størrelse var noe mindre enn BX. Da BX gikk ut av produksjon ble den erstattet av to ulike modeller, den mindre Citroën ZX og den større Citroën Xantia.